આ સ્ટાર્ટઅપના સ્થાપકોએ ત્વચા વિજ્ઞાન (Dermatology)ની પસંદગી કરી તેની પાછળનું મુખ્ય કારણ એ છે કે ઓહિયોની વિખ્યાત કેસ વેસ્ટર્ન યુનિવર્સિટીમાંથી જૈવ ચિકિત્સામાં સ્નાતક થયેલા અંકિત પાસે ત્વચાની સંભાળ-દેખરેખ અંગેના ક્ષેત્રમાં લગભગ એક દાયકા કરતાં વધારે સમયનો અનુભવ છે અને આ કારણે જ તે ત્વચા રોગના નિષ્ણાતોના સંપર્કમાં હતો. વળી, બીજી તરફ કોલંબિયા બિઝનેસ સ્કૂલમાંથી સ્નાતક થયેલા કુબેર બિઝનેસ મેનેજમેન્ટ માટે જરૂરી કૌશલ્યો ધરાવતા હતા.